text: Esparcia mipasalamat sa gipahigayong seminar sa DILG
text: #000002
text: DAKO ang pasalamat ni Konsehal Bernie Esparcia, vice chairman sa komite sa arbitration, sa kahigayonan nga gihatag kanilang mga sakop sa konseho nga makakat-on sa parliamentary rules and procedures.
text: #000003
text: Kini ang gibutyag sa konsehal human gipahigayon ang seminar nga gipasiugdahan sa Department of Interior and Local Government (DILG) mahitungod sa parliamentary procecures and effective local legislation.
text: #000004
text: Matod sa konsehal nga daghan kaayo siya og nakat-onan nga seguradong makatabang panahon sa sesyon sa konseho ug mga tigom sa nagkadaiyang komite.
text: #000005
text: Lakip sa natun-an sa konsehal sa maong seminar mao nga labaw pirme ang balaod itandi sa internal rules sa konseho, mahimong isumbong sa mga konsehal ang mga opisyal sa barangay nga gabuhat sa dili maayo, ang ordinansa kinahanglan nga moagi sa una, ikaduha ug ikatulong pagbasa ug kinahanglan nga kini basahon aron makasabot ang katawhan ug daghan pang uban.
text: #000006
text: Malaomon si Esparcia nga pinaagi sa iyang mga nakat-unan sa maong seminar mahimo siyang epektibo sa iyang trabaho isip magbabalaod ug opisyal sa syudad. (SP/JRGalano)
text: #000007
text: City Government of Cagayan de Oro
text: #000008